《寒食》
明代·方太古

春光二月忽三月，天气单衣又夹衣。
树树梨花相斗发，家家燕子欲偷飞。
客怀不惯逢寒食，世路还堪住翠微。
溪上柳条新弄碧，软风晴日待侬归。

作者简介：（1471—1547）明浙江兰溪人，字元素。读书学古，不应征召，遍游吴楚名胜。正德时隐于白云源，自号一壶生。嘉靖初徙居金华，晚年归故里，自号寒溪子。